LUFUNJISHO 26
Twakonsha Kukwasha Byepi Kulama Bulongo Nzubo ya Bufumu?
Pa Nzubo ya Bufumu yonse ya Bakamonyi ba kwa Yehoba paji jizhina jazhila ja Lesa. Onkao mambo, tumvwa bingi bulongo kwingilako mwingilo wa kuwamisha bino bishimikwa pa kuba’mba bimwekenga bulongo, kabiji kuba bino ke lubaji lwa mpopwelo yetu yazhila. Bonse bakasuluka kwiya na kwingilako.
Ipanainga kwingilangako mingilo ya kuwamisha mu Nzubo ya Bufumu pa kupwisha ya kupwila. Pa kupwisha kupwila bonse balongo ne banyenga bengila tumingilo twapelapela twa kuwamisha mu Nzubo ya Bufumu pa kuba’mba mumwekenga bulongo. Kabiji jimo mu mulungu, kwikala kuwamishamo kya kine kine. Mukulumpe mu kipwilo nangwa nkwasho umona bibena kwenda mingilo, javula ulondela byanembwa pa mutanchi wa bintu bya kuwamisha. Kwesakana na mingilo ijipo, bamo bakolopa, kupyanga, kutanchika bulongo bipona, kukuntapo lukungu, kuwamisha mabenkele mu bipenze, kutaya biswaswa nangwa mingilo ikwabo ya kuwamisha pangye. Kwikala kunengezhapo juba jimo mu mwaka ja kuwamisha yonsetu. Kwiya na baana betu ku ino mingilo kwibalengela kunemeka mpunzha yetu ya kupopwelapo.—Musapwishi 5:1.
Ipanainga kuwamisha byonse byaonaika. Pa mwaka pa mwaka kwikala juba ja kupikita Nzubo ya Bufumu mukachi ne pangye. Kwesakana na byo bataine pa kupikita, kwikala kuwamisha nzubo pa kuba’mba ikale bulongo ne kukepeshako kutaya mali avula. (2 Byambo bya Moba 24:13; 34:10) Nzubo ya Bufumu yo balama bulongo yo yafwainwa kupopwelamo Lesa wetu. Kwingilako ino mingilo kumwesha’mba twatemwa Yehoba kufuma panshi ya muchima ne kuba’mba twanemeka bingi mpunzha yetu ya kupwijilamo. (Salamo 122:1) Kabiji kino kilengela bantu ba mu nyaunda nabo kwiinemeka.—2 Kolinda 6:3.
Mambo ka o twafwainwa kutela muchima po tupwijila?
Ñanyi lunengezho lujiko lwa kulondela pa kuwamisha Nzubo ya Bufumu?
Fundai ne Bikwabo
KUPWILA
Bi ka Byubiwa pa Kupwila kwa Bakamonyi ba kwa Yehoba?
Yukai bikala kupwila kwetu.
run_Latn lua_Latn bem_Latn bem_Latn bem_Latn kmb_Latn bem_Latn xho_Latn cjk_Latn bem_Latn cjk_Latn